एमपीआरडीसी ने नहीं सुनी तो पुलिस ने भरवाए गड्ढे
पंडोखर पुलिस ने भिंड-भांडेर हाईवे सड़क पर बने गहरे व चौड़े गड्ढों में पथरीली गिट्टी डालकर गड्ढों का समतलीकरण करा दिया है। ताकि इन गड्ढों की वजह से होने वाले हादसों पर रोक लग सके और लोग सुरक्षित यात्रा कर सकें। दैनिक भास्कर ने दो मार्च के अंक में हाईवे के गड्ढे आए दिन ले रहे मुसाफिर की जान फिर भी अफसरों को कोई चिंता ही नहीं, शीर्षक से खबर प्रकाशित की थी। पंडोखर पुलिस ने खबर पर संज्ञान लेते हुए गड्ढे भरवाए।
भांडेर अनुभाग के बिछौंदना से भिंड जिले की सीमा तक बना 87 किमी लंबी हाईवे सड़क का निर्माण 85 करोड़ की लागत से पिछले वर्ष ही पूरा हुआ है। यह सड़क शुरुआत से ही घटिया क्वालिटी की शिकार रही है। विधानसभा में मुद्दा उठाया तो जांच अधिकारी भी जांच करने आए और ठेकेदार का भुगतान रोकने के साथ ब्लैक लिस्टेड की भी कार्रवाई की गई। इसी प्रकार दतिया से भांडेर तक बना 30 किमी लंबा स्टेट हाइवे लगभग भी करोड़ों रुपए की लागत से दो साल पहले बनकर तैयार हुआ है। वहीं दतिया से सेंवढ़ा स्टेट हाईवे रोड का निर्माण वर्ष 2010-11 में हुआ था। इसकी गारंटी सीमा भी खत्म हो चुकी है। दतिया से सेंवढ़ा तक 65 किमी लंबे इस हाईवे पर सबसे ज्यादा गड्ढे हैं तो कहीं चिकनी सड़क भी है। इन गड्ढों की वजह से पांच महीने में दो महिलाओं की मौत हो चुकी है, लेकिन जिम्मेदार एमपीआरडीसी विभाग के अधिकारी और ठेकेदार दोनों ही चुप्पी साधे हुए हैं। दैनिक भास्कर ने दो मार्च के अंक में हाईवे के गड्ढे आए दिन ले रहे मुसाफिर की जान फिर भी अफसरों को कोई चिंता ही नहीं, शीर्षक से खबर प्रकाशित की थी। गुरुवार देर शाम एसडीओपी आलाेक शर्मा और पंडोखर थाना प्रभारी रविंद्र शर्मा मय फोर्स के थाना क्षेत्र में बने गड्ढे भरवाने पहुंचे। ग्रामीणों के सहयोग से ट्रैक्टर ट्रॉली से मिट्टी भरवाई। तत्पश्चात मिट्टी को गड्ढों में फैलाकर समतलीकरण कराया। अब गड्ढों से होने वाले हादसों पर अंकुश लगेगा।
भिंड-भांडेर हाइवे पर गड्ढों में मिट्टी भरवाती पंडोखर पुलिस।
खबर का असर
hin_Deva hin_Deva hin_Deva bho_Deva bho_Deva